
	PARLAMENTUL ROMÂNIEI

   CAMERA DEPUTAŢILOR

Comisia pentru agricultură, silvicultură, 
industrie alimentară şi servicii  specifice
	                                                        Bucureşti, 06.04.2006

                                                        Nr.24/199


RAPORT

asupra proiectului de Lege pentru aprobarea Ordonanţei de urgenţă a Guvernului nr.194/2005 privind finanţarea de la bugetul de stat a unor măsuri pentru conservarea şi utilizarea resurselor genetice animale în stare critică, în pericol de dispariţie şi a celor vulnerabile
În conformitate cu prevederile art. 95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond în procedură de urgenţă cu proiectul de Lege pentru aprobarea Ordonanţei de urgenţă a Guvernului nr.194/2005 privind finanţarea de la bugetul de stat a unor măsuri pentru conservarea şi utilizarea resurselor genetice animale în stare critică, în pericol de dispariţie şi a celor vulnerabile, transmis cu adresa nr.PL.X 166 din 15 martie  2006 şi înregistrat sub nr.24/129/16.03.2006. 

Ordonanţa are ca obiect de reglementare stabilirea unei noi modalităţi de finanţare a unor măsuri pentru conservarea şi utilizarea resurselor genetice animale în stare critică, în pericol de dispariţie şi a celor vulnerabile. 

La întocmirea raportului, Comisia a avut în vedere avizele Consiliului Legislativ, avizul Comisiei juridice, de disciplină şi imunităţi, avizul Comisiei pentru buget, finanţe şi bănci şi avizul Comisiei pentru administraţie publică, amenajarea teritoriului şi echilibru ecologic.
Proiectul de Lege pentru aprobarea Ordonanţei de urgenţă a Guvernului nr.194/2005 privind finanţarea de la bugetul de stat a unor măsuri pentru conservarea şi utilizarea resurselor genetice animale în stare critică, în pericol de dispariţie şi a celor vulnerabile face parte din categoria legilor organice, potrivit prevederilor art.73 din Constituţia României, republicată.

La dezbaterea proiectului de lege a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul Dănuţ Apetrei - secretar de stat în cadrul Ministerului Agriculturii, Pădurilor şi Dezvoltării Rurale.

La lucrările comisiei au fost prezenţi 22 de deputaţi, din totalul de 25 membri ai comisiei.

Raportul Comisiei a fost adoptat  în unanimitate  în şedinţa din 4 aprilie 2006.

Proiectul de Lege pentru aprobarea Ordonanţei de urgenţă a Guvernului nr.194/2005 privind finanţarea de la bugetul de stat a unor măsuri pentru conservarea şi utilizarea resurselor genetice animale în stare critică, în pericol de dispariţie şi a celor vulnerabile a fost adoptată de Senat în şedinţa din 9 martie 2006.

Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia propune admiterea cu modificări şi completări  a proiectului de Lege pentru aprobarea Ordonanţei de urgenţă a Guvernului nr.194/2005 privind finanţarea de la bugetul de stat a unor măsuri pentru conservarea şi utilizarea resurselor genetice animale în stare critică, în pericol de dispariţie şi a celor vulnerabile.
I. Amendamente admise

În urma dezbaterii, Comisia propune adoptarea proiectului de lege cu următoarele amendamente: 

	Nr. crt.
	Text ordonanţă

	Text Senat
	Text propus de Comisie

(autorul amendamentului)
	Motivarea amendamentelor propuse

	0
	1
	2
	3
	4

	
	
	Titlul legii

LEGE

pentru aprobarea Ordonanţei de urgenţă a Guvernului nr.194/2005 privind finanţarea de la bugetul de stat a unor măsuri pentru conservarea şi utilizarea resurselor genetice animale în stare critică, în pericol de dispariţie şi a celor vulnerabile
	Nemodificat
	

	1.
	
	ARTICOL UNIC.- Se aprobă Ordonanţa de urgenţă a Guvernului nr.194 din 22 decembrie 2005 privind finanţarea de la bugetul de stat a unor măsuri pentru conservarea şi utilizarea resurselor genetice animale în stare critică, în pericol de dispariţie şi a celor vulnerabile, publicată în Monitorul Oficial al României, Partea I, nr.1189 din 29 decembrie 2005, cu următoarele modificări şi completări:
	ARTICOL UNIC.- Se aprobă Ordonanţa de urgenţă a Guvernului nr.194 din 22 decembrie 2005 privind finanţarea de la bugetul de stat a unor măsuri pentru conservarea şi utilizarea resurselor genetice animale în stare critică, în pericol de dispariţie şi a celor vulnerabile, publicată în Monitorul Oficial al României, Partea I, nr.1189 din 29 decembrie 2005, cu următoarele modificări:
	

	2.
	Titlul ordonanţei
ORDONANŢĂ DE URGENŢĂ
privind finanţarea de la bugetul de stat a unor măsuri pentru conservarea şi utilizarea resurselor genetice animale în stare critică, în pericol de dispariţie şi a celor vulnerabile
	Nemodificat 
	Nemodificat
	 

	3.
	Art.1. – Prin prezenta ordonanţă de urgenţă se stabileşte cadrul juridic privind finanţarea de la bugetul de stat, prin bugetul Ministerului Agriculturii, Pădurilor şi Dezvoltării Rurale, a unor măsuri pentru conservarea şi utilizarea resurselor genetice animale.
	Nemodificat
	Nemodificat
	

	4.
	Art.2. – (1) Finanţarea măsurilor pentru conservarea şi utilizarea resurselor genetice animale se aplică populaţiilor de animale în stare critică, în pericol de dispariţie şi a celor vulnerabile, care prezintă importanţă biologico-economică în producţie sau importanţă cultural-istorică, clasificate conform anexei care face parte integrantă din prezenta ordonanţă de urgenţă.
(2) Lista resurselor genetice animale în stare critică, în pericol de dispariţie şi a celor vulnerabile, care sunt supuse programului de conservare, se aprobă prin ordin al ministrului agriculturii, pădurilor şi dezvoltării rurale, la propunerea Agenţiei Naţionale pentru Ameliorare şi Reproducţie în Zootehnie „Prof dr. G.K. Constantinescu”, cu acordul Comisiei pentru managementul resurselor genetice animale.
	Nemodificat
	Nemodificat
	

	5.
	Art.3. – (1) Sumele pentru conservarea şi utilizarea resurselor genetice animale prevăzute la art.2 se acordă deţinătorilor care îndeplinesc următoarele condiţii, cumulativ: 
a) au întocmit programe de conservare şi utilizare a populaţiilor de animale pe care le deţin, în conformitate cu principiile ştiinţifice, care să vizeze evitarea consangvinizării; 

b) prezintă măsurile pentru creşterea numărului de animale şi pentru extinderea la un număr mai mare de crescători;

c) sunt membri ai unei asociaţii profesionale care are ca obiectiv conservarea şi utilizarea resurselor  genetice animale.

(2) Programele de conservare şi utilizare pentru fiecare populaţie de animale în stare critică, în pericol de dispariţie sau vulnerabile se vor întocmi cu sprijinul asociaţiei care reprezintă crescătorii din aceste populaţii şi vor cuprinde atât măsurile pentru evitarea consangvinizării, cât şi măsurile pentru creşterea numărului de animale şi extinderea lor la un număr mai mare de crescători.
(3) Asociaţiile care reprezintă crescătorii de animale din populaţiile în stare critică, în pericol de dispariţie sau vulnerabile sunt responsabile de aplicarea programelor de conservare şi utilizare întocmite pentru aceste populaţii.

(4) În cazul în care o populaţie de animale în stare critică, în pericol de dispariţie sau vulnerabile este deţinută de un singur crescător, nu este obligatorie îndeplinirea condiţiei prevăzute la alin.(1) lit.c).

(5) Programele de conservare şi utilizare a populaţiilor de animale în stare critică, în pericol de dispariţie şi a celor vulnerabile se finanţează de la bugetul de stat, prin bugetul Ministerului Agriculturii, Pădurilor şi Dezvoltării Rurale. Sumele cu această destinaţie, pe specii şi rase, se aprobă anual prin hotărâre a Guvernului.

(6) Alocarea sumelor se face în baza contractelor încheiate, pe o perioadă de 5 ani, între deţinătorii animalelor şi Ministerul Agriculturii, Pădurilor şi Dezvoltării Rurale, care vor cuprinde criteriile de eligibilitate şi modalităţile de plată.
(7) Criteriile de eligibilitate se referă la puritatea rasei, la numărul minim de animale pe crescător şi la circuitul reproducătorilor conform programului de conservare.
	La articolul 3, alineatele (3), (4) şi (6) vor avea următorul cuprins:
Nemodificat

Nemodificat
„(3) Asociaţiile care reprezintă deţinătorii de animale din populaţiile în stare critică, în pericol de dispariţie sau vulnerabile sunt responsabile de aplicarea programelor de conservare şi utilizare întocmite pentru aceste populaţii. 

(4) În cazul în care o populaţie de animale în stare critică, în pericol de dispariţie sau vulnerabile este în proprietatea unui singur deţinător, nu este obligatorie îndeplinirea condiţiei prevăzute la alin.(1) lit.c).

Nemodificat

(6) Alocarea sumelor se face pe baza contractelor încheiate pe o perioadă de 5 ani, între deţinătorul animalelor şi Ministerul Agriculturii, Pădurilor şi Dezvoltării Rurale, care vor cuprinde criteriile de eligibilitate şi modalităţile de plată, stabilite prin ordin al ministrului.”

Nemodificat
	1. Nemodificat

	

	6.
	Art.4. – (1) Verificarea modului privind respectarea de către deţinătorii de animale a programelor de conservare şi utilizare a populaţiilor de animale în stare critică, în pericol de dispariţie şi a celor vulnerabile se realizează de către Agenţia Naţională pentru Ameliorare şi Reproducţie în Zootehnie „Prof. dr. G.K. Constantinescu”.
(2) În cazul nerespectării programelor de conservare şi utilizare a populaţiilor de animale în stare critică, în pericol de dispariţie şi a celor vulnerabile, deţinătorii de animale sunt obligaţi să restituie sumele primite de la buget în acest scop.
	Nemodificat
	Nemodificat
	

	7.
	Art.5. – (1) Utilizarea sumelor alocate pentru conservarea şi utilizarea resurselor genetice animale în stare critică, în pericol de dispariţie şi a celor vulnerabile, în alte scopuri, constituie contravenţie şi se sancţionează cu amendă de 1.500 lei (RON) la 2.500 lei (RON).
(2) Constatarea contravenţiilor prevăzute la alin.(1) şi aplicarea amenzilor se fac de către persoane împuternicite de Ministerul Agriculturii, Pădurilor şi Dezvoltării Rurale.
	Nemodificat
	2. Articolul 5 se modifică şi va avea următorul cuprins:
„Art.5. – Utilizarea sumelor alocate pentru conservarea şi utilizarea resurselor genetice animale în stare critică, în pericol de dispariţie şi a celor vulnerabile, în alte scopuri, constituie infracţiune şi se sancţionează conform prevederilor Codului Penal.”
Deputat PSD: Daniel Ionescu
	Pentru a împiedica utilizarea fondurilor în alte scopuri decât cele prevăzute în ordonanţă.

	8.
	Art.6. – Pe data intrării în vigoare a prezentei ordonanţe de urgenţă se abrogă Ordonanţa de urgenţă a Guvernului nr.33/2000 privind finanţarea de la bugetul de stat a unor măsuri pentru protejarea patrimoniului genetic al animalelor, publicată în Monitorul Oficial al României, Partea I, nr.163 din 18 aprilie 2000, aprobată prin Legea nr.362/2001, precum şi orice alte dispoziţii contrare.
	Nemodificat
  
	Nemodificat
	

	9.
	Anexa 
	Nemodificată
	Nemodificată
	


Comisia a propus aprobarea proiectului cu 22 voturi pentru, 0 voturi împotrivă şi 0 abţineri.
  VICEPREŞEDINTE,



                 


                SECRETAR,
                                Dr. Valeriu TABĂRĂ

 


                                          Ioan MUNTEANU 
Întocmit: Consilier dr.Anton PĂŞTINARU
                Expert Gabriela CIUREA    











Anexa
POPULAŢIILE DE ANIMALE CARE PREZINTĂ RESURSE GENETICE DIN ZOOTEHNIE


În conformitate cu normele internaţionale, populaţiile de animale aparţinând resurselor genetice din zootehnie se clasifică astfel:


a) populaţii în constituire, prin lucrări de identificare, structurare şi realizare de noi creaţii biologice; 


b) populaţii în stare critică sau considerate dispărute, care au efective mai mici de 100 de femele; 


c) populaţii în pericol de dispariţie, care au un număr de femele cuprins între 101 şi 1000 capete;


d) populaţii vulnerabile, care au un număr de femele cuprins între 1000 şi 5000 capete; 


e) populaţii active, în stare normală, care includ populaţiile cu un număr mai mare de 5000 de femele.

